субсидия за подлежаща на изравняване.
 г) Изчисляване на размера на субсидията
 (506)
 Както при предишни разследвания (117) и в съответствие с член 6, буква г), подточка ii) от основния регламент като външна референтна стойност бяха използвани цените на земята в отделната митническа територия Тайван, Пенгу, Кинмен и Матцу („Китайски Тайпе“) (118). Ползата за получателите се изчислява, като се вземе предвид разликата между средствата, действително платени за правата за ползване на земя от всеки от включените в извадката производители износители (т.е. действително платената цена, посочена в договора, а когато е приложимо — посочената в договора цена, намалена с размера на сумите, възстановени от органите на местно управление/размера на безвъзмездните средства), и средствата, които обичайно би трябвало да се платят на базата на референтната стойност за Китайски Тайпе.
 (507)
 Комисията счита стойността за Китайски Тайпе за подходяща външна референтна стойност по следните причини:
 —
 съпоставимото равнище на икономическото развитие, БВП и икономическата структура в Китайски Тайпе и в по-голямата част от провинциите и градовете в КНР, където са установени оказалите съдействие производители износители;
 —
 географската близост на КНР и Китайски Тайпе;
 —
 високата степен на развитие на промишлената инфраструктура в Китайски Тайпе и в много от провинциите в КНР;
 —
 силните икономически връзки и трансграничната търговия между Китайски Тайпе и КНР;
 —
 високата гъстота на населението в много от провинциите в КНР и в Китайски Тайпе;
 —
 сходството между вида на земята и сделките, използвани за формиране на съответната референтна стойност в Китайски Тайпе, и тези в КНР; както и
 —
 общите демографски, езикови и културни характеристики на Китайски Тайпе и КНР.
 (508)
 При методологията, приложена при предишни разследвания (119), Комисията използва средната цена на земята на квадратен метър в Китайски Тайпе, коригирана спрямо инфлацията и промяната на БВП от датите на съответните договори за правата за ползване на земя. Информацията във връзка с цените на промишлените терени към 2015 г. бе взета от уебсайта на индустриалната служба на Министерството на икономическите въпроси в Тайван (120). За предходните години цените бяха коригирани при използване на стойностите за инфлацията и промяната на БВП на глава от населението по текущи цени в щатски долари в Тайван, публикувани от МВФ за 2015 г.
 (509)
 След разгласяването на окончателните заключения няколко страни заявиха, че стойността за Китайски Тайпе не е подходяща външна референтна стойност. Една от страните предложи да бъде използвана Индия вместо Китайски Тайпе по следните причини:
 —
 събраните цени на промишлените терени са от голям брой различни промишлени зони в щатите Bihar, Maharashtra и Tamil Nadu;
 —
 тези три щата са с висока степен на индустриализация и с високо ниво на икономическо развитие и промишлена инфраструктура, подобно на Китай;
 —
 тези три щата са географски разположени близо един до друг и до Китай;
 —
 налице са добри икономически връзки и развита презгранична търговия между Индия и Китай;
 —
 22-та града имам сходна гъстота на населението като индустриализираните градове в Китай;
 —
 както Китай, така и Индия разполагат с обширни свободни земи за бъдещо ползване, за разлика от Тайван, който е ограничен на изолиран остров;
